Nem bírt a sereghajtóval a listavezető Hoffenheim
A listavezető Hoffenheim meglepetésre csak döntetlent játszott a sereghajtó Borussia Mönchengladbach otthonában a német labdarúgó-bajnokság 19. fordulójának szombati játéknapján.
A házigazdák ráadásul egészen a hajráig vezettek, a vendégeknek csak a 89. percben sikerült kicsikarniuk az egyenlítést és az ezzel járó egy pontot. A hoffenheimiek ennek ellenére továbbra is vezetik a tabellát, a Mönchengladbach pedig változatlanul az utolsó. Eredmények: Bayer Leverkusen-VfB Stuttgart 2-4 Eintracht Frankfurt-1. FC Köln 2-2 Karlsruher SC-Hamburger SV 3-2 Borussia Mönchengladbach-1899 Hoffenheim 1-1 Schalke 04-Werder Bremen 1-0 VfL Wolfsburg-VfL Bochum 2-0   Az élmezőny: 1. 1899 Hoffenheim 19 45-24 39 pont, 2. Hertha BSC 19 30-22 37, 3. Hamburger SV 19 29-27 36, 4. Bayern München 18 39-25 35, 5. Bayer Leverkusen 19 39-26 33, 6. VfB Stuttgart 19 32-25 31, 7. VfL Wolfsburg 19 38-26 30, 8. Borussia Dortmund 18 28-20 30, 9. FC Schalke 04 19 25-17 30, 10. Werder Bremen 19 40-31 26